Lav et referat af nedenstående tekst:

Tekst:
Erhvervsskolerne har de mindst flittige og de mindst intelligente af en ungdomsårgang. Den svada kommer fra Niels Egelund, professor i uddannelse, der har lavet en undersøgelse blandt folkeskolelærerne og deres mening om de elever, der søger ind på erhvervsskolerne. Det er skolelærerne selv, der i professorens undersøgelse stempler de erhvervsrettede elever som de mindst motiverede og mindst begavede. - Den kritik blev jeg ked af, for vi har faktisk mange, der søger ind, fordi de er dygtige og topmotiverede, siger Niels Kjeldsen, uddannelseschef på Metal College Aalborg. Han kan godt følge kritikken med de umotiverede elever et stykke af vejen. - Men den slags elever sidder også på gymnasiet. Her er ingen forskel, men det er et kæmpestort problem, hvis skole og forældre ikke opmuntrer børnene til gå erhvervsvejen. For slet ikke at tale om problemet, når samfundet og industrien kommer til at mangle netop den arbejdskraft, siger Niels Kjeldsen. Erhvervsskolerne satser for tiden hårdt den nye EUX-uddannelse, der giver adgang til alle tekniske videreuddannelse.

Referat:
Erhvervsskoler afviser hård kritik af eleverne.